recursal/SuperWikiNEXT-32B huggingface dataset:
**איפוספאמיד** (בלועזית: **Ifosfamide**, נמכר תחת שם המותג **Ifex**) היא תרופה כימותרפית המשמשת לטיפול במספר סוגי סרטן. תרופה זו שייכת לקבוצת סוכני אלקילציה ומשפחת חנקן חרדלי. פעולתה נעשית על ידי הפרעת שכפול ה-DNA וייצור ה-RNA. 

התרופה אושרה לשימוש רפואי בארצות הברית ב-1987. היא נמצאת ברשימת התרופות החיוניות של ארגון הבריאות העולמי.

שימושים רפואיים
---------------

התרופה משמשת לטיפול במגוון רחב של סוגי סרטן, ביניהם:

* סרטן האשכים
* סרטן השד
* לימפומה (הודג'קין וששאינה הודג'קין)
* סרקומה של רקמות רכות.
* אוסטאוסרקומה או סרטן העצמות.
* סרטן ריאות.
* סרטן צוואר הרחם.
* סרטן השחלות.
* פרוטוקול ICE

שימוש
-----

התרופה מגיעה כאבקה לבנה, ולאחר מהילה היא הופכת לנוזל חסר צבע. התרופה ניתנת דרך עירוי ורידי, ולעיתים קרובות בשילוב עם מסנה, על מנת למנוע דימום פנימי אצל המטופל, בפרט בשלפוחית השתן.

תופעות לוואי
------------

תופעות הלוואי הנפוצות כוללות נשירת שיער המתרחשת תוך 3-4 שבועות מנטילת המנה הראשונה. הקאות המתחילות שעות ספורות לאחר נטילת התרופה ועשויות להתמשך עד שבועיים לאחר מכן. דם בשתן, כתוצאה מפגיעה בשלפוחית השתן. כדי למנוע זאת יומלץ למטופל להרבות בשתיית מים, ובנוסף הוא יקבל נוזלים רבים דרך הוריד. כתוצאה מדיכוי מח העצם תהיה ירידה בספירה שעלולה לגרום לאנמיה, שטפי דם, דימומים וזיהום. כמו כן, נטילת התרופה עשויה להשפיע על הפוריות של גברים ונשים כאחד. תופעות לוואי נדירות כוללות שינויים בתפקוד הכבד, פריחה, פיגמנטציה של העור, בלבול, עייפות ואובדן שיווי משקל. תופעות אלו מופיעות בעיקר במקרים של מינון גבוה.

קישורים חיצוניים
----------------

ויקישיתוף מדיה וקבצים בנושא **איפוספאמיד** בוויקישיתוף
* התרופה באתר האגודה למלחמה בסרטן.

הערות שוליים
------------

1. ↑  "Ifosfamide". The American Society of Health-System Pharmacists. נבדק ב-8 בדצמבר 2016. `{{cite web}}`:  (עזרה)
2. ↑  "WHO Model List of Essential Medicines (19th List)" (PDF). *World Health Organization*. באפריל 2015. נבדק ב-8 בדצמבר 2016. `{{cite web}}`:  (עזרה)
זמרה ארנת, 1958
**זמרה ארנת** (26 בספטמבר 1929 - 6 באוקטובר 2021) הייתה זמרת ישראלית, שהתפרסמה בשנות ה-50 וה-60.

ביוגרפיה
--------

זמרה ארנת נולדה בחיפה, בתם של מרדכי ושל תמר ליפשיץ. למדה בחוות הלימוד בשכונת בורוכוב. בשנת 1947 התגייסה לפלמ"ח ושירתה בפלוגה ז' בעין השופט, ובשנת 1948 עברה לפלי"ם בנווה ים.

בצה"ל שרתה כפקידה בחיל הים, ואחר כך במחלקת תרבות במשך ארבע שנים, כזמרת ומדריכת זמרה.

ארנת הייתה בוגרת המדרשה למחנכים למוזיקה, "טריניטי קולג'" לזמרה אומנותית ואופרה, וקונסרבטוריון ורדי במילאנו.

בשנות ה-50 פתחה ארנת בקריירה מוזיקלית כזמרת סופרן. הוציאה תקליטים של שירי ארץ ישראל, ובהם ביצעה כמה מלהיטי התקופה. כמו כן הופיעה ברחבי העולם בהופעות ובפסטיבלים של אופרה ומוזיקה קלאסית.

מאז סוף שנות ה-60 פעלה בעיקר כמורה למוזיקה וכן כמורה לפיתוח קול בבית צבי ובאירועים של שירה בציבור. קטעי שמע שלה מובאים באתר "זמרשת".

נפטרה ב-6 באוקטובר 2021.

קישורים חיצוניים
----------------

* זמרה ארנת – שירים ישראליים באתר סטריאו ומונו
* זמרה ארנת באתר זמרשת
* דודי פטימר נותן במה לשירים ישנים שנעלמו - והפעם: זמרה אורנת באתר 103FM
* זמרה ארנת, באתר הפלמ"ח
* זמרה אורנת בדף הפייסבוק של דודי פטימר
* זמרה ארנת (1929-2021), דף שער בספרייה הלאומית

* פוסטר של הופעה של זמרה ארנת משנת 1971, באתר בידספיריט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007573577305171
* MusicBrainz: a459ccf5-c866-40d8-a43a-c2887820bb1d
* VIAF: 68102137
* WorldCat (עם VIAF): 68102137

 |
**לה גואחירה** (בספרדית: **La Guajira**) הוא אחד מ-32 המחוזות של קולומביה. המחוז נמצא בצפון-מזרח קולומביה, על חצי האי גואחירה, והוא גובל בים הקריבי בצפון ובמזרח, בוונצואלה ובססאר בדרום ובמגדלנה במערב.

המחוז משתרע על שטח של 20,848 קמ"ר. במחוז מתגוררים כמיליון תושבים (הערכה ל-2017). בירת המחוז היא ריואצ'ה.

היסטוריה
--------

בתקופה הפרה-קולומביאנית ישבו במקום מספר שבטי ילידים כמו בני הוויווה (ספ'), הקוגי (אנ'), הקנקואמו (אנ') והאראוואקו (אנ'). האירופאים הראשונים שהגיעו לאזור היו אנשי המשפחת של אמריגו וספוצ'י ב-1499.

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז מגדלנה, שכלל את מרבית צפון קולומביה המודרנית ובירתו הייתה העיר קרטחנה (במחוז בוליבר העתידי). לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית ריואצ'ה, ששטחה דמה לשטח המחוז העתידי. ב-1846 פוצלה מהפרובינציה טריטוריית לה גואחירה, שכללה את החלק המזרחי של המחוז העתידי. ב-1857 הרפובליקה הפכה לפדרלית והוקמה מדינת מגדלנה, שכללה את שטחי מחוזות מגדלנה, לה גואחירה וססאר העתידיים, ואשר בירתה הייתה סנטה מרתה; טריטוריית לה גואחירה המשיכה להתקיים בנפרד. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים.

ב-1886 ארצות הברית של קולומביה הפכה לרפובליקת קולומביה הלא-פדרלית, המדינה הפכה למחוז מגדלנה. ב-1898 אזור ריואצ'ה במחוז מגדלנה אוחד ביחד עם הטריטוריה ליצירת האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של לה גואחירה. ב-1911 שונה האזור שונה למעמד דומה יחסית של קומיסריה, וחזר להיות אינטנדנסיה ב-1954. לבסוף ב-1965 שודרג מעמד האינטנדסיה למחוז.

כלכלה
-----

כלכלת המחוז מסתמכת בעיקר על כרייה, הפקת גז טבעי, חקלאות, הכוללת בין היתר גידול מניהוט ובננה, גידול מקנה, תעשייה, תיירות ומסחר.

קישורים חיצוניים
----------------

ויקישיתוף מדיה וקבצים בנושא **לה גואחירה** בוויקישיתוף
* 

* אתר האינטרנט הרשמי של לה גואחירה

הערות שוליים
------------

1. ↑  לה גואחירה באתר האגודה הגאוגרפית של קולומביה (בספרדית).
2. ↑  תוצאות מפקד 2005 והערכות אוכלוסין לשנים 2005-2020, המחלקה הלאומית האדמיניסטרטיבית לסטטיסטיקה של קולומביה (DANE) (בספרדית).

| מחוזות קולומביה |
| --- |
| מחוז הבירה | בוגוטה | מפת מחוזות קולומביה |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12002950z (data)
* MusicBrainz: b682fba9-45f2-4c35-bc5f-69d3ce6a456c

 |
**מאראווי** (באנגלית: **Marawi**) הידועה רשמית בשם **העיר האסלאמית מאראווי** היא עיר בפיליפינים. העיר היא בירת פרובינציה לאנאו דל סור (אנ') במחוז בנגסמורו באי מינדנאו. על פי מפקד האוכלוסין לשנת 2020, מתגוררים בעיר 207,010 תושבים. 

העיר התפרסמה בשנת 2017, כאשר נערך בה קרב המכונה "הקרב על מאראווי", עימות מזוין שפרץ ב-23 במאי 2017 בין כוחות הביטחון של הפיליפינים לבין ארגונים אסלאמיים ג'יהאדיסטים הנאמנים למדינה האסלאמית (דאעש) בו העיר ספגה נזק רב.

היסטוריה
--------

מאראווי נוסדה בשם **Dansalan** באוקטובר 1639 על ידי הספרדים בראשות הכובש פרנסיסקו אטיינסה שהגיע מאיליגן וניסה לכבוש את כל אזור אגם לנאו. עם זאת, הוא נזנח מאוחר יותר באותה שנה. הספרדים חזרו לאזור רק כשהחלו בכיבוש סולטנות מגינדנאו בסוף המאה ה-19, רק כדי לנטוש שוב כאשר האמריקאים הגיעו לשם בשנת 1900. היא שימשה כבירת פרובינציית לנאו הבלתי מחולקת בין השנים 1907 ל-1940.

בשנת 1956, תיקן חוק הרפובליקה מס' 1552 את האמנה ושינה את שמה הרשמי של העיר מדנסלאן למאראווי.

שינוי שמה של העיר ל"העיר האסלאמית של מאראווי" הוצע על ידי הצעת חוק פרלמנטרית מס' 261 בבאטאסאנג פמבנסה, הפרלמנט לשעבר של הפיליפינים בתקופת משטר פרדיננד מרקוס, על פי הדיווחים כדי למשוך כספים מהמזרח התיכון.

### הקרב על מאראווי

 ערך מורחב – **הקרב על מאראווי**  

ב-23 במאי 2017, ארגון תומך המדינה האסלאמית בעיראק בשם מיליציית מאוט תקפה את העיר. הקרב על מאראווי - הידוע גם כמצור מאראווי, התנגשות מאראווי ומשבר מאראווי - החל ב-23 במאי. CNN הפיליפינים דיווחו שללוחמים היו למעלה מ-500 איש. נשיא הפיליפינים, רודריגו דוטרטה, הכריז על ממשל צבאי באי מינדנאו, בו התנהלו הקרבות, תחילה עד 31 בדצמבר 2017, ולאחר מכן האריך אותו עד סוף 2018 ולאחר מכן שוב עד סוף 2019 (העיר שוחררה משליטה מיליטנטית ב-17 באוקטובר ופעולות הקרב הסתיימו רשמית ב-23 באוקטובר.

דת ולהט"ב
---------

מאראווי היא עיר מוסלמית בעיקרה, כאשר המוסלמים מהווים 99.6% מהאוכלוסייה. החוק הפלילי השרעיה קיים אך ללא סקילה, קטיעות, הלקות או עונשים אחרים הקשורים בדרך כלל לשריעה מכיוון שהם בניגוד לחוק הפיליפינים. הפצת מוצרים אלכוהוליים והימורים אסורה ונשים חייבות לכסות את ראשן, אם כי לא מוסלמים פטורים מכלל זה. מלבד חוקי השריעה בעניינים אישיים, חוקים אלה אינם חלים במקומות אחרים בלנאו דל סור.

פעילות מינית לא מסחרית בהסכמה בין שני אנשים מאותו מין בפרטיות אינה נחשבת כפשע בפיליפינים, אם כי התנהגות מינית או חיבה המתרחשים בפומבי עשויים להיות כפופים לאיסור "השערורייה החמורה" בסעיף 200. מאראווי היא העיר היחידה בפיליפינים שבה פעילות מינית מאותו המין אינה חוקית.

קישורים חיצוניים
----------------

ויקישיתוף מדיה וקבצים בנושא **מאראווי** בוויקישיתוף
* אתר האינטרנט הרשמי של מאראווי
* מאראווי, באתר אנציקלופדיה בריטניקה (באנגלית)

הערות שוליים
------------

1. ↑  Arlo Custodio, Marawi City as an exponent of Maranao culture, The Manila Times, ‏25 במרץ 2019 (באנגלית)
2. 1 2 3  Islamic City of Marawi, web.archive.org, ‏30 בינואר 2012
3. ↑  Gov't forces, Maute group clash in Marawi City - CNN Philippines, web.archive.org, ‏24 במאי 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539042605171
* LCCN: n84157592
* VIAF: 143120490
* WorldCat: lccn-n84157592

 |
**פדור הולץ** (בגרמנית: **Fedor Holz**; נולד ב-25 ביולי 1993) הוא שחקן פוקר גרמני אשר זכה בשני צמידי אליפות העולם בפוקר ובארבעה גביעי סבב טריטון.

ביוגרפיה
--------

הולץ החל את קריירת הפוקר שלו כשחקן אונליין תחת השם "CrownUpGuy" בפוקרסטארס. ב-2014 זכה באליפות העולם באונליין של פוקרסטארס, ובפרס של כ-1.3 מיליון דולר. ב-2015 סיים במקום ה-25 באירוע המרכזי בסבב אליפות העולם בפוקר. במהלך שנים אלו דורג כשחקן טורנירי האונליין הטוב ביותר בעולם בדירוג Pocketfives.

ב-2016 זכה בטורניר ה-Super High Roller בסבב טריטון. באותה השנה זכה גם בצמיד אליפות העולם בפוקר הראשון שלו, כאשר ניצח את טורניר ההתרמה של ארגון ה-One Drop אשר היה בעל עלות כניסה של 111,111 דולר. במהלך אותה שנה זכה בסך של כ-16 מיליון דולר. את זכייתו הגדולה ביותר עשה ב-2018, כאשר סיים במקום השני בטורניר התרמה נוסף של ארגון ה-One Drop, בעל עלות כניסה של מיליון דולר, וזכה ב-6 מיליון דולר.

נכון למרץ 2024, הולץ זכה בסך של כ-41.4 מיליון דולר מטורנירי פוקר, כשמתוכם כ-13.4 מיליון דולר בסבב אליפות העולם, והוא במקום ה-12 בכל הזמנים בזכיות מטורנירים, והראשון מבין שחקני הפוקר הגרמנים.

### צמידי אליפות העולם בפוקר

| שנה | טורניר | פרס |
| --- | --- | --- |
| 2016 | $111,111 High Roller for One-Drop Hold'em | $4,981,775 |
| 2020 | $25,000 Heads Up No Limit Hold'em (Online) | $1,077,025 |

קישורים חיצוניים
----------------

ויקישיתוף מדיה וקבצים בנושא **פדור הולץ** בוויקישיתוף
* פדור הולץ, ברשת החברתית אקס (טוויטר)
* פדור הולץ, ברשת החברתית אינסטגרם
* פדור הולץ, באתר The Hendon Mob
* פדור הולץ, באתר Global Poker Index
* פדור הולץ, באתר אליפות העולם בפוקר
* פדור הולץ, באתר סבב הפוקר העולמי

הערות שוליים
------------

1. ↑  Fedor "CrownUpGuy" Holz Wins 2014 WCOOP Main Event for $1.3 Million, PokerNews, ‏30 בספטמבר 2014
2. ↑  22-Year-Old Fedor Holz Wins Triton Super High Roller $200,000 Cali Cup for $3,072,748, PokerNews, ‏4 בינואר 2016
3. ↑  Fedor Holz Wins 2016 Edition of $111,111 High Roller for One Drop, אליפות העולם בפוקר, ‏10 ביולי 2016
4. ↑   How Much I Actually Won in 2016 With Poker, סרטון בערוץ "Pokercode", באתר יוטיוב (אורך: 13:40)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פדור הולץ"**.
**רוני עטיה** הוא ניצב בדימוס במשטרת ישראל, כיהן כמפקד מחוז הצפון מיולי 2011 עד ינואר 2014.

ביוגרפיה
--------

עטיה עשה את מרבית שירותו במחוז הצפון של המשטרה, פיקד על היחידה הסמויה במחוז, עמד בראש היחידה המרכזית גליל, פיקד על תחנת עכו במשך שלוש שנים והיה ראש מפלג מודיעין ביחידה המרכזית של המחוז. עם קידומו לדרגת ניצב משנה עמד בראש תחנת זבולון במשך שנתיים, במהלכן ניהל את המשא ומתן להסגרת שודד הברינקס, אילן קופרמן-סגל. ב-2004 מונה למפקד קורס פיקוד ומטה בבית הספר לקצינים של המשטרה ובאפריל 2007 קודם לדרגת תת-ניצב ומונה למפקד מרחב חוף. בתפקידיו השונים התמודד עם מאבק הדרוזים בהנחת צינור הגז בכרמל, עם משפטו ומאסרו של השוטר שחר מזרחי ממשטרת חדרה שירה למוות בגנב רכב פלסטיני, ועם השרפה בכרמל (2010), בעקבותיה פורסם תחקיר ידיעות אחרונות ביולי 2012, בו נטען שלא העיד אמת בפני מבקר המדינה.

במאי 2011 קודם לדרגת ניצב וביולי 2011 מונה למפקד מחוז הצפון החדש, אחד משני המחוזות (יחד עם מחוז חוף) שפוצלו ממחוז הצפון של המשטרה. ב-2012 הגיש תביעת לשון הרע נגד רביב דרוקר ומיקי רוזנטל בעקבות תחקיר בתוכניתם, המקור, שעסק בחשדות לשחיתות במרחב חוף. ב-2015 דחה בית משפט השלום בחיפה את התביעה.

בינואר 2014 פרש ניצב רוני עטיה משורות משטרת ישראל והוחלף על ידי ניצב זהר דביר בתפקיד מפקד המחוז הצפוני.

נשוי ואב ל-3 ילדים.

הערות שוליים
------------

1. ↑  צפו: הסרטון מאסון הכרמל שמסבך את ניצב עטיה, באתר ynet, 25 ביולי 2012

| מפקדי מחוז הצפון של משטרת ישראל |
| --- |
| 

|  |
| --- |
| נעמן סתוי • ישורון שיף • אהרן סלע • מתתיהו סלע • אברהם זלינגר • מקסים כהן • אברהם זלינגר • אהרן סלע • יהודה בונה • שמעון אשד • מרדכי רון • חיים אבינועם • יצחק עירן • רחמים חדד • לוי שאול • שלמה חרון • אלברט מוספיה • יעקב גנות • עמוס עזאני • אליק רון • יעקב בורובסקי • דן רונן • שחר איילון • שמעון קורן • רוני עטיה • זהר דביר • אלון אסור • שמעון לביא • שוקי תחאוכה |

 |
כלב שי טסו משחק בבובה

**שי טסו** (לעיתים נכתב: **שיצו**, מסינית: **西施犬**) הוא גזע של כלב הבית. פירוש השם "שי טסו" הוא "אריה", והוא ידוע גם בכינויו: "הכלב בעל פני החרצית". השי טסו נחשב בסין לחיה מקודשת, שם אנשי חצר הקיסר נהגו לטפח ולהעניק לגזע אהבה גדולה.

השי טסו יובא לאירופה בתחילת המאה ה-20 והוא פופולרי באנגליה ובארצות הברית, לשם הוא הובא על ידי חיילים בריטים במהלך מלחמת העולם השנייה.

נכון לשנת 2023 השי טסו הוא הגזע הפופולרי בישראל עם כ-35 אלף כלבים מסוגו בישראל (אחרי גזעים מעורבים).

מוצא
----

קיימת מחלוקת לגבי מוצא השי טסו, אך ישנה הסכמה כי הגזע הוא אחד מבין 14 הגזעים העתיקים ביותר.

ישנה סברה שמתארת את השיצו כבן לוויה של הטיבטים, ובהמשך נמסר לסינים כאות לשלום בין העמים.

סברה אחרת טוענת שהשי טסו התפתח בסין, ושהגזע נוצר מהכלאה בין הפקינז והלהאסה אפסו.

מראה חיצוני
-----------

שי טסו הוא כלב מגזע קטן שמשקלו בממוצע 6 קילו וגובהו כ-20 עד 30 ס"מ. פרוותו ארוכה וגולשת על פני כל גופו. צבע פרוותו משתנה מהגוונים: לבן, חום, שחור אפור ובמקרים נדירים ג'ינג'י. זנבו מסולסל ומורם, ואפו פחוס.

בריאות
------

הגזע בעל אופי נינוח, אשר דורש תשומת לב רבה. בטיפול בו יש להשקיע זמן נכבד ביום במיוחד בהברשה וטיפוח פרוותו הזקוקה לכך. כלבי השי טסו אינם מפרישים ריח ושערם אינו נושר ולכן הם מתאימים גם לסובלים מאלרגיה.

הגזע הוא בעל רגישות לחום ולקור קיצוניים. בנוסף, בגיל מתקדם הכלבים עלולים לסבול מבעיות שיניים. במקרים מסוימים הכלבים יכולים לסבול מבעיות בריאותיות בפיקות שברגליים.

התנהגות
-------

הגזע פעיל, אנרגטי, ידידותי ועצמאי. הוא מחבב מאוד בני אדם ובעיקר ילדים.

חשוב לאלפו מיד בהגיעו הביתה, כדי למנוע רכושנות, סרבנות ושובבות יתר [דרוש מקור].

בטיולים, כלב השי-טסו מתעייף מהר משום שרגליו של השי-טסו קצרות.

השי-טסו מדורג במקום ה-70 ב-Coren's book מבחינת רמת האינטליגנציה, בקבוצת גזעי הכלבים הנמוכה ביותר מבחינת איטליגנציית עבודה או צייתנות.

קישורים חיצוניים
----------------

ויקישיתוף מדיה וקבצים בנושא **שי טסו** בוויקישיתוף
* שי טסו, באתר אנציקלופדיה בריטניקה (באנגלית)

הערות שוליים
------------

1. ↑  המספרים נחשפים: כמה כלבים יש בישראל ומה השם הפופולארי, באתר אייס, 27 בפברואר 2023
2. ↑  כלבים היפואלרגניים - 23 סוגי כלבים שלא מסירים שיער, באתר "כלב נבון" wisedog.co.il
3. ↑  Stanley, Coren (1995). *The Intelligence of Dogs: A Guide To The Thoughts, Emotions, And Inner Lives Of Our Canine Companions*. New York: Bantam Books. ISBN 0-553-37452-4.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538859005171
* BnF: cb121446827 (data)
* GND: 4274906-2
* LCCN: sh85121420
* NKC: ph268190

 |
**אליזבת פון גוטמן** (בגרמנית: **Elsa von Gutmann**, ‏6 בינואר 1875 - 28 בספטמבר 1947) הייתה נסיכת ליכטנשטיין כאשתו של פרנץ הראשון, נסיך ליכטנשטיין. אליזבת היא בתו של הנדבן היהודי וילהלם ריטר פון גוטמן.

נעוריה
------

אליזבת (הידועה גם בכינוי אלזה) נולדה בווינה, באימפריה האוסטרו-הונגרית דאז. היא הייתה בתו של וילהלם ריטר פון גוטמן, ושל אשתו השנייה אידה וודיאנר. אביה היה איש עסקים יהודי ממוראביה, אשר מילא תפקיד מרכזי במסחר בפחם, שוק אשר נכבש על ידי בית הבסבורג. הוא קיבל תואר אבירות בשנת 1878 על ידי הקיסר האוסטרי, פרנץ יוזף הראשון. בין השנים 1891–1892 הוא היה נשיא של הארגון הקהילה היהודית וינה (IKG), המייצג את הקהילה היהודית-אורתודוקסית בווינה.

חיי נישואין
-----------

בנישואיה הראשונים נישאה אליזבת בווינה לברון ההונגרי גיזה אירוש (Géza Erős‏; 1866-1908), לא היו להם ילדים.

בשנת 1914, היא פגשה בקרן הסיוע לחיילים את פרנץ, נסיך ליכטנשטיין. אחיו של הנסיך פרנץ, יוהאן השני, נסיך ליכטנשטיין, לא אישר את מערכת היחסים הזו. ב-11 בפברואר 1929 ירש פרנץ את אחיו יוהאן, לאחר שהוא נפטר רווק וללא ילדים. ב-22 ביולי 1929 התחתנו פרנץ ואליזבת בווינה. הם נותרו ללא ילדים.

בני הזוג היו הנסיך והנסיכה הראשונים של ליכטנשטיין שיצרו קשר ישיר עם הציבור על ידי ייצוג פעיל. כנסיכה הרבתה אליזבת להשתתף בטקסים רשמיים, ביקרה במוסדות ואת העניים, והפכה לפופולרית למדי. אליזבת ייסדה את הארגון ליכטנשטיין-יוגנד, ארגון לבני נוער שעדיין קיים. למרות זאת, היא זוהתה על ידי הנאצים המקומיים כחלק ממה שכונה על ידם 'הבעיה היהודית'. אף על פי שבליכטנשטיין לא הייתה מפלגה נאצית רשמית, תנועת אהדה לנאציזם התבשלה במשך שנים במפלגת האיחוד הלאומי בליכטנשטיין.

בתחילת 1938, בסמוך לסיפוח אוסטריה לגרמניה הנאצית, ויתר הנסיך פרנץ הראשון בן ה-84 על קבלת ההחלטות לטובת נכד אחיו בן ה-31, אשר בהמשך ירש אותו כפרנץ יוזף השני, נסיך ליכטנשטיין.

ערוב ימיה
---------

בול לזכרה
לאחר מותו של בעלה בשנת 1938, היא גרה בזמרינג פאס (Semmering-Pass), אוסטריה, עד שהגיע סיפוחה של אוסטריה לגרמניה הנאצית, והיא יצאה לגלות בשווייץ, שם נפטרה בוויצנאו (Vitznau) בשנת 1947.

אליזבת פון גוטמן הייתה הנסיכה הראשונה שלא נקברה בוורנוב (Vranov), אלא בקריפטה המלכותית החדשה בסמוך לקתדרלה בוואדוץ.

קישורים חיצוניים
----------------

ויקישיתוף מדיה וקבצים בנושא **אליזבת פון גוטמן** בוויקישיתוף

הערות שוליים
------------

1. ↑  רועי גולדשלגר, מלחמה ושלום, באתר News1 מחלקה ראשונה, 23 בדצמבר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007316451905171
* GND: 1071682172
* VIAF: 316388923
* WorldCat (עם VIAF): 316388923

 |
**שמורת טבע חוף גלים** היא שמורת טבע ימית באזור חוף הכרמל שהוכרזה ב-7 באוקטובר 2013 ושטחה הוא כ-812 דונם. השמורה משתרעת, בין חופי טירת כרמל בצפון לשפך נחל אורן בדרום, ממערב לכביש החוף וכוללת את חופי מגדים והחותרים.

היסטוריה
--------

השמורה בבעלות רשות מקרקעי ישראל היא חלק מתוכנית מתאר מקומית חכ/340 בשטח כולל עתידי של 1188 דונם.

גאוגרפיה פלורה ופאונה
---------------------

השמורה יושבת על מצע קרקעות פליסטוקניות, חרסיתיות ואלוביאליות ומורכבת ממספר רצועות חוליות ורכסי כורכר בו גדלים מספר צמחים ובעלי חיים ייחודיים. את השמורה חוצים שלושה נחלים: נחל גלים, נחל ספונים ונחל אורן. בחלקה הצפוני של השמורה יש מספר שוניות.

ברצועת החוף מספר רב של צמחי חוף, ביניהם: חרחבינה חופית ממשפחת הסוככיים, בן-מלח רב-שנתי, ארכובית החוף, קריתמון ימי, לבנונית ימית, חבצלת החוף ודרדר נמוך ממשפחת המורכבים, הייחודי לשמורה.

בשמורה גדלים מספר צמחים נדירים, כרכום גיירדו, עדעד הביצות, זוגן לבן ומנתור שלושת-החודים.

ברכס הכורכר גדלים: סירה קוצנית, קורנית מקורקפת, ורותם המדבר. באזור חורבת כונס יש גם פריחה של חצב מצוי.

באזור שטיפת הים יש סרטנים שונים ככיסן ים תיכוני, טורפדן ותולעים רב-זיפיות.

בשמורה תועדו מספר מיני בעלי חיים, ביניהם שנונית השפלה וגרביל הסלעים.

אתרים ארכאולוגים
----------------

בתחום השמורה ובצמוד לה נמצאים מספר אתרים ארכאולוגים: תל קרעה, חורבת כונס, תל חריס ותל סחר. בחורבת כונס נמצאים שרידי יישוב מהתקופות הפרסית, ההלניסטית, הרומית, הביזנטית והממלוכית. בתל חריס נמצאים שרידי יישוב מהתקופות הכלקוליתית, הכנענית, הישראלית, הפרסית, ההלניסטית, הרומית והערבית. כמו כן יש בתחום השמורה מחצבת כורכר עתיקה ובה מערת קבר שהוסבה בשלבים מאוחרים יותר לבור מים בעומק שישה מטרים.

מול השמורה במרחק 400 מטר אל תוך הים נמצאו שרידיו של הכפר הנאוליתי עתלית-ים.

מול קבוץ החותרים קיימת אנדרטה לזכר חללי מערכות ישראל.

ייעוד השמורה, הגבלות והיתרים
----------------------------

מטרת הקמת השמורה היא הגנה על החי, הצומח ועל הטבע בכללותו, בשל כך נאסרה הכניסה לרכב וחל איסור על הקמת מבנים והתווית דרכים לכלי רכב. הותר שייט ימי ומעבר סירות במסגרת פעילות חינוכית.

אחד מיעדי השמורה הוא לשמש כאתר הטלה לצבי ים.

שמירה על המשאבים המצויים בשמורה תביא לצמצום הפגיעה במי תהום ושמירה על הנוף.

ראו גם
------

* שמורת טבע חורבת קרתא

קישורים חיצוניים
----------------

* שמורת חוף גלים, באתר טבע ונופים בישראל

הערות שוליים
------------

1. ↑  הוראות תוכנית מתאר מקומית שמורת טבע חוף גלים, באתר 'tabainfo'
2. ↑  אמיר פרלברג, עמית מנדלסון, בר שמש, מימי רון, יבגני חמלין ואורי רמון, **פארק חוף הכרמל, סקר, ניתוח והערכה של טבע, נוף ומורשת האדם**, ‏ניסן התשפ"א – מרץ 2021
3. ↑  אילן גולדמן, בעקבות צבי הים: טיול חורפי בשמורת חוף גלים, באתר כלכליסט, 20 בפברואר 2022
4. ↑  ברלינגר, חוף עתלית הצעה לשמורה, **רשות שמורות הטבע**
[[

שרי נחמיאס - כרמל|לא ממוסגר|שמאל|שרי נחמיאס-כרמל]]

שרי (נולדה ב-23 באוקטובר 1975) היא מנכ"לית קרן האגודה למען החייל, אל"ם במיל' בצה"ל, לשעבר מפקדת מערך מגל (צה"ל). במהלך שירותה ביצעה מגוון תפקידים פיקודיים ביניהם: פיקוד על בסיס הטירונים ניצנים וביה"ס לפיקוד של מערך מגל ואף כיהנה כראש תחום מערך היח"ש בזרוע היבשה. שרי הינה קצינת מילואים פעילה, מייסדת תכנית "בראשית" לליווי והעצמת קצינות מצטיינות.

ביוגרפיה
--------

שרי נולדה ברמת גן, גדלה והתחנכה בגבעת זאב ובירושלים. מתגוררת במודיעין-מכבים-רעות ואם לשניים. שרי בעלת תואר ראשון (B.A) במדעי המדינה מאוניברסיטת בר-אילן, אותו סיימה בהצטיינות בשנת 2004 ובעלת תואר שני (M.A) בניהול משא ומתן ויישוב סכסוכים מאוניברסיטת בר-אילן, אותו סיימה בהצטיינות בשנת 2015. שרי מחזיקה בתעודת מגשרת מטעם אוניברסיטת בר אילן ובתעודת הוראה מטעם מכללת בית ברל.

שירות צבאי (1994-2020)
----------------------

שרי החלה את שירותה הצבאי במפקדת כיתת טירונים, ביצעה במרוצת השנים 4 תפקידים כמפקדת פלוגה לרבות פיקוד על קורסי מפקדים וקצינים. ב-1998 הקימה את פלוגת מפעילות ההאמר הקרבי בצאלים. לאחר מגוון תפקידי שטח ומטה בזרוע היבשה, מונתה ב-2010 למפקדת בסיס הטירונים ניצנים. בשנת 2016 הועלתה לדרגת אלוף-משנה ומונתה למפקדת מערך מגל - מערך המהווה את הסמכות הראשית להכשרת הטירונים הבסיסית בצה"ל. כחלק מתפקידה, פיקדה שרי על מערך הטירונות הכלל צה"לית הכולל 3 בסיסים וכ-40 פלוגות בפריסה ארצית, לרבות בית ספר למפקדים המעסיק כ-5,000 קצינים, חיילים ואנשי קבע במגוון רחב של מקצועות.

לאחר שירותה הצבאי
-----------------

בשנת 2020 הצטרפה שרי להאגודה למען החייל ומונתה לתפקיד סמנכ"לית הקרן. בינואר 2023 מונתה שרי לתפקיד מנכ"לית קרן האגודה למען החייל ולאחר שנבחרה על ידי ועדה בראשות יו"ר האגודה למען החייל, האלוף (במיל') יורם יאיר, ובכך החליפה את אל"ם (במיל') שרון הרמון. שרי חברה בדירקטוריון "בית חם" לחיילים בודדים.
פירוש נוסף ערך זה עוסק בכדורגלן ברזילאי. אם התכוונתם לסופר, המשורר, המחזאי והפוליטיקאי צרפתי, ראו ויקטור הוגו.
{{אישיות כדורגל
| שם = ויטור הוגו
| תמונה = 
| כיתוב = 
| שם מלא = ויטור הוגו פרנצ'סקולי דה סוזה
| תאריך לידה = 20 במאי 1991
| תאריך פטירה = 
| מקום לידה = גואראסי, פרנה שבברזיל
| גובה = 1.87 מטר
| תפקיד כשחקן = בלם
| שנות נוער = 2007–2010
| מועדוני נוער = סנטו אנדרה
| שנים כשחקן = 2010–2011   
 2011–2012   
 2012   
 2012–2013   
 2013   
 2013–2015   
 2015   
 2016–2017   
 2017–2019   
 2019–2020   
 2020–2023   
 2023–   
 2024–
| מועדונים כשחקן = סנטו אנדרה   
 ספורט  
 איטואנו  
 סיארה  
 איטואנו  
 אמריקה פוטבול קלוב  
 ← פלמיירס   
 פלמיירס   
 פיורנטינה   
 פלמיירס   
 טרבזונספור   
 באהיה   
 ← פנאתינאיקוס
| הופעות כשחקן = 26 (2)   
 19 (1)   
 6 (0)  
 14 (0)   
 8 (0)   
 42 (4)   
 30 (4)   
 35 (4)   
 49 (1)   
 24 (0)   
 79 (4)   
 27 (1) {{ש} 7 (0)
| תאריך עדכון = 10 במרץ 2024
| שנים בנבחרת כשחקן = 
| נבחרת כשחקן = 
| הופעות בנבחרת כשחקן = 
| שערים בנבחרת כשחקן = 
| שנים כמאמן = 
| קבוצות כמאמן = 
| תאריך עדכון נבחרת = 
}}
**ויטור הוגו פרנצ'סקולי דה סוזה** (בפורטוגזית: **Vitor Hugo Franchescoli de Souza**; נולד ב-20 במאי 1991) הוא כדורגלן ברזילאי המשחק בעמדת הבלם בפנאתינאיקוס.

השם פרנצ'סקולי הוענק לו על שם אנזו פרנצ'סקולי, שחקן כדורגל נודע מאורוגוואי.

קריירה
------

דה סוזה החל לשחק בקבוצת הנוער של סנטו אנדרה עד 2010, עת עבר לשחק בליגות הבוגרות בברזיל.

במאי 2013 דה סוזה חתם בקבוצת אמריקה פוטבול קלוב (America-MG) מליגה ב' בברזיל. הוא נודע כאחד השחקנים הטובים בליגה ושיחק בשורותיה עד 2014.

בדצמבר 2014 עבר דה סוזה לפלמיירס מליגת העל הברזילאית, ושנה לאחר מכן הושאל למשך שנה אחת ולבסוף חתם בשורות הקבוצה בעונת 2015. בעונת הבכורה שלו בקבוצה הוא היה אחד השחקנים הטובים בקבוצה וזכה עמה בדצמבר 2015 בגביע הברזילאי לאחר ניצחון בגמר על סאנטוס.

בדצמבר 2016 זכה עם פלמיירס באליפות ליגת העל הברזילאית.

לקראת עונת 2017/2018 חתם בשורות פיורנטינה מהסרייה א' באיטליה.

ב-4 באוקטובר 2020 חתם בטרבזונפור מהליגה הטורקית. ב-22 בדצמבר 2020 כבש שער בכורה בקבוצה בניצחון 0–1 על האטייספור.

תארים
-----

פלמיירס
* זכייה בגביע הברזילאי 2015
* אליפות ליגת העל הברזילאית 2016

קישורים חיצוניים
----------------

ויקישיתוף מדיה וקבצים בנושא **ויטור הוגו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu

הערות שוליים
------------

1. ↑  Zagueiro Vitor Hugo, ex-América-MG, assina com o Palmeiras por um ano
2. ↑  Palmeiras vence o São Bernardo com gol de bicicleta e cenas inusitadas, 22/03/15, R7
3. ↑  "Prass converte pênalti decisivo, Palmeiras vence Santos e é tri da Copa do Brasil", ESPN, 3/12/2015
**ממושטרות** היא סדרת טלוויזיה קומית ישראלית, המשמשת כספין אוף לסדרה "זאת וזאתי", אשר צפויה להיות משודרת ב-HOT. הסדרה נוצרה על ידי גיתית פישר, אושרית סרוסי וחן רוטמן, שישחקו בה בתפקידים הראשיים. הסדרה צפויה להיות מבוימת על ידי דן מסר, ולהיות מופקת על ידי NODRAMA studio שבבעלות בני מנשה וארז בן הרוש.

עלילה
-----

לאחר שמגפת הקורונה הרסה את הקריירה המוזיקלית של תותית ומילעל, הן חוזרות לאור עקיבא, עיר הולדתן, ומתגייסות שם למשטרת ישראל. במשטרה, במקום ליהנות משימוש לרעה במרות כפי שציפו, הן מטפלות בפרשת הצתות סדרתיות של בתי עסק.

דמויות ושחקנים
--------------

* **תותית** (גיתית פישר)
* **מילעל רבינוביץ'** (אושרית סרוסי)

עוד נודע שישחק בסדרה חן רוטמן.

הפקה
----

"זאת וזאתי" היא סדרת טלוויזיה קומית ישראלית ששודרה בערוץ רשת 13 החל מ-8 בנובמבר 2019 עד 10 בינואר 2020. הסדרה קיבלה בממוצע 3.1% רייטינג, דבר שגרם לבטל אותה לאחר עונה אחת הכוללת עשרה פרקים. עם זאת, למרות הכישלון במדד הרייטינג, היא זכתה להצלחה ברחבי הרשת והפכה לסדרת קאלט שמעריציה רצו שתחזור לעונה נוספת. בריאיון שנעשה לגיתית פישר במהדורת השבת בינואר 2022, נאמר שיש עונה שנייה כתובה והיא תשמח לעשות אותה, אך יש צורך ב"גוף שידור שיהיה לו אומץ" כדי להפיק אותה.

ב-27 בפברואר 2022 חברת HOT חשפה באירוע את התכנים החדשים שלה, אשר כוללים את סדרה זו המשמשת כספין אוף לסדרה "זאת וזאתי". עוד באותו יום פורסם טיזר הסדרה ונאמר שהיא תופק על ידי NODRAMA studio, חברת הפקות חדשה שהקימו בני מנשה וארז בן הרוש. כמו כן, נאמר שיככבו בה בתפקידים הראשיים היוצרים שלה גיתית פישר, אושרית סרוסי וחן רוטמן, ושהיא תבוים על ידי דן מסר.

ב-26 ביוני 2023 שיתפה סרוסי שהיא בהיריון. באותו יום ערן סויסה דיווח שעקב ההיריון צילומי הסדרה נדחו והם צפויים להתחיל לאחר הלידה, כאשר זו הפעם השנייה שהצילומים נדחים, כשהפעם הראשונה הייתה עקב הריונה של פישר שילדה את בנה באפריל 2023.

ב-10 באוגוסט 2023 נודע שחברת HOT הקפיאה את הפקת הסדרה עקב בעיות תקציב.

הערות שוליים
------------

1. ↑  חוכמת הככה: "זאת וזאתי" ואתם, באתר ישראל היום, 15 במאי 2020
2. ↑  "הקול החדש של הקומדיה": מאחורי המסכות והתחפושות של "תותית" מ"זאת וזאתי", באתר וואלה!‏, 9 בינואר 2022
3. ↑  רועי אבן, ‏הסדרות החדשות של HOT לשנת 2022, באתר ‏מאקו‏, 27 בפברואר 2022
4. ↑  ציוץ בטוויטר של ארז בן הרוש, ברשת החברתית טוויטר, 27 בפברואר 2022
5. ↑  ממושטרות - חשיפה ראשונה, באתר יוטיוב, 27 בפברואר 2022
6. ↑  יפעת הללי אברהם, ‏אחרי שחשפה היריון: אושרית סרוסי בתמונות ראשונות, באתר ‏מאקו‏, 27 ביוני 2023
7. ↑  ערן סויסה, בעקבות היריון: צילומי סדרת הספין אוף ל"זאת וזאתי" נדחים, באתר ישראל היום, 26 ביוני 2023
8. ↑  מזל טוב: כוכבת 'זאת וזאתי' ילדה בן בכור, באתר "סרוגים", 28 באפריל 2023
9. ↑  שגיא בן נון‏, אכזבה ענקית למעריצים: הוט הקפיאה את סדרת הספין אוף ל"זאת וזאתי", באתר וואלה!‏, 10 באוגוסט 2023
**עכבר העיר ועכבר הכפר** (באנגלית: **The Country Mouse and the City Mouse Adventures**) היא סדרת הנפשה צרפתית-קנדית, מסוגת קומדיה והרפתקאות, שנוצרה על ידי ג'וזף מלוזי. הסדרה מבוססת על משל בעל אותו שם המיוחס לאיזופוס, ואילו הדמויות הראשיות של הסדרה הופיעו בעבר בספיישל הטלוויזיוני "עכבר העיר ועכבר הכפר: סיפור חג המולד", אשר שודר לראשונה בשנת 1993 בערוץ HBO האמריקאי.

הסדרה הופקה על ידי ליסה טיילור והולחנה על ידי ג'יימס גלפנד. הסדרה הופקה על ידי CINAR Films (שתרמה 6 מיליון דולר למימון הפרויקט), France Animation,‏ Ravensburger Film & TV ו-WIC Entertainment, כשבעונה הראשונה לקחו חלק בהפקה גם Reader's Digest,‏ Videal ו-.Motion Pictures, S.A. הפקת העונה הראשונה של הסדרה עלתה כ-9 מיליון דולר.

לסדרה הופקו שתי עונות שכל אחת מהן כוללת 26 פרקים באורך 24 דקות. השידור המקורי של הסדרה היה בארצות הברית בערוץ HBO שסיפק מימון לפיתוח הסדרה, כאשר פרק הבכורה שודר ב-1 במרץ 1998 ופרק הסיום שודר ב-27 באוקטובר 1999. שידור הבכורה של הסדרה בצרפת היה בערוץ France 3 ובקנדה בערוץ TVOntario. בישראל הסדרה שודרה בדיבוב עברי בערוץ הילדים בין השנים 1998–2001, כאשר מאוחר יותר היא החלה להיות משודרת בשידורים חוזרים בערוץ לוגי.

תקציר העלילה
------------

הסדרה מתרחשת בסוף המאה ה-19 ובתחילת המאה ה-20, ועוקבת אחר שני עכברים בני דודים אמריקאים, אמילי מהכפר ואלכסנדר מהעיר. בכל פרק בני הדודים יוצאים להרפתקאות במדינות שונות ברחבי העולם, בדרך כלל כדי לעזור לבני דודיהם, לפתור תעלומה או לעצור את אומברט שומכלומברט העכברוש הגנב והמרושע.

בין המדינות שביקרו בהן אמילי ואלכסנדר נכללות צרפת, הממלכה המאוחדת, גרמניה, אנגליה, קליפורניה, הודו, יוון, איטליה, שווייץ, קנדה, טיבט, מקסיקו, הרפובליקה העממית של סין, יפן, רוסיה, ניו יורק, אוסטרליה, מצרים, סקוטלנד, איי גלאפגוס, אפריקה, עיראק, פינלנד, ספרד, האוקיינוס האטלנטי, באלי, פנמה, מסצ'וסטס, וושינגטון די. סי. הונגריה, הולנד, סנט לואיס, הונג קונג, קרוליינה הצפונית, תאילנד, ניו זילנד, אירלנד וטרינידד וטובגו.

דמויות ראשיות
-------------

* **אמילי (Emily)** – עכברה כפרית אמריקאית. בת דודה של אלכסנדר.
* **אלכסנדר (Alexander)** – עכבר עירוני אמריקאי. בן דוד של אמילי.
* **אומברט שומכלומברט (No-Tail No-Goodnik)** – עכברוש גנב ומרושע. לעיתים קרובות לאחר שהוא עושה משהו, הוא משאיר אחריו זנבות מזויפים.

מדבבים
------

במאי ומפיק הדיבוב העברי היה קובי אשל.

| שם הדמות | מדבב/ת באנגלית | מדבב/ת בעברית |
| --- | --- | --- |
| אמילי | ג'ולי בורוז | אור אזולאי |
| אלכסנדר | טרנס סקאמל | גיורא קנת |
| אומברט שומכלומברט | ריק ג'ונס | אלי לולאי |

בנוסף דיבבו בדיבוב העברי דבי בסרגליק, דור צויגנבום, יהויכין פרידלנדר, מיכל צפיר, קובי אשל ושי חורש.

שידור
-----

| עונה | מספר פרקים | תקופת שידור מקורית ארצות הבריתארצות הברית |
| --- | --- | --- |
| שידור ראשון | שידור אחרון |
|  | 1 | 26 | 1 במרץ 1998 | 30 במאי 1998 |
|  | 2 | 26 | 21 במרץ 1999 | 27 באוקטובר 1999 |

קישורים חיצוניים
----------------

* "עכבר העיר ועכבר הכפר", במסד הנתונים הקולנועיים IMDb (באנגלית)
* "עכבר העיר ועכבר הכפר", במסד הנתונים הקולנועיים KinoPoisk (ברוסית)
* עכבר העיר ועכבר הכפר, במיזם "אישים" לתיעוד היצירה הישראלית

הערות שוליים
------------

1. ↑  HBO Sets Out on The Country Mouse and The City Mouse Adventures, All-New Animated Family Series Launching in March, באתר טיים ורנר, 12 בפברואר 1998
2. ↑  Review of Operations
3. ↑  חוזרים ללימודים עם ערוץ הילדים, באתר ynet, 23 באוגוסט 2001
חלבוני ביצה מבושלים משנים את צבעם משקוף ללבן.
**חלבון הביצה** הוא הכינוי הנפוץ לנוזל השקוף שנמצא בתוך ביצה. למעשה, הביצה היא תא ענק, וחלבון הביצה הוא הציטופלזמה שלו. חלבון הביצה מקיף את החלמון הצהוב, שמכיל שומן עבור תזונת העובר (עבור האפרוח, אם זו ביצה של עוף), אם הביצה מופרית. מטרתו של החלבון בביצה היא להגן על הגרעין, ולספק חומרים מזינים להתפתחותו של העובר, שכן חלבון הביצה עשיר בתרכובות חלבונים המומסים במים (בעיקר חלבון האלבומין), שהם יותר מ-50% מהחלבונים בביצה.

בחלבון ביצת תרנגולת יש כעשרה אחוזים של חלבונים, הכוללים בתוכם אלבומין, גליקופרוטאין וגלובולין. חלבון ביצה זו מכיל בין היתר את החלבון אבידין (Avidin), אשר נקשר לביוטין בחוזקה ומונע את ספיגת הוויטמין במעי. חלבון הביצה כמעט ולא מכיל שומן.

החלבון בבישול ותזונה
--------------------

הקצפת חלבון ביצה
ביצי עופות, בעיקר ביצי תרנגולת, הן מצרך חשוב במטבח המודרני. ניתן להפריד בין החלבון לחלמון באמצעות מפריד ביצה.

חלבון הביצה משמש במתכונים רבים, בדרך כלל כאלה המשתמשים בחלבון מוקצף, דוגמת מרנג. הלחץ הפיזי שמופעל על החלבון בתהליך ההקצפה יוצר קצף. המקצפת גוררת את הנוזל של החלבון דרך עצמו באופן שפורש את המולקולות, בתהליך המכונה דנטורציה. ההקצפה גורמת גם לערבוב של אוויר עם חלבון הביצה, אשר גורם למולקולות שלו לשנות את מצבן. דבר זה מתרחש משום שחלבון הביצה מורכב מחומצת אמינו שחלקן בעלות אופי הידרופילי נמשך למים וחלקן בעלות אופי הידרופובי שנדחה מהם.

החלבון באמנות ובתרבות
---------------------

טמפרה היא אחת השיטות העתיקות לציורי הקיר. בטמפרה משתמשים בחומר מחבר המבוסס על חומרים מתחלבים כדוגמת חלבון הביצה וחלמון הביצה מהולים במים.

קישורים חיצוניים
----------------

ויקישיתוף מדיה וקבצים בנושא **חלבון הביצה** בוויקישיתוף
**תפרון בע"מ** היא חברה ישראלית העוסקת בפיתוח, ייצור ושיווק של מוצרי הלבשה תחתונה, בגדי ים וביגוד ספורט, לנשים ולגברים. מוצרי החברה מיועדים ברובם ליצוא, בעיקר לארצות הברית. מניית החברה נסחרת בבורסה לניירות ערך בתל אביב.

היסטוריה
--------

צידן הקדמי של תגיות מחיר, הנושאות את לוגו המותג הפרטי של החברה. במקרה זה, מדובר בתגיות של פרטי הלבשה תחתונה.
בשנת 1990 החלה תפרון בשיווק מוצרי הלבשה תחתונה מכותנה עם גומי המותאמים לגוף. תפרון הייתה החברה הראשונה שהוציאה לשוק (ב-1997) בגדי הלבשה תחתונה ללא תפרים ואחת הראשונות בייצור הלבשת ספורט בהנדסה מותאמת לפעילות.

בשנת 2001 החלה החברה להעביר חלק משמעותי מפעילות התפירה לירדן. נכון לשנת 2015 למעלה ממחצית מעובדי החברה מועסקים בירדן.

בשנת 2003 רכשה תפרון את חברת "מקרו", העוסקת בייצור, שיווק ופיתוח בגדי ים וחוף.

לקוחותיה העיקריים של החברה הם נייקי, קלווין קליין, ויקטוריה'ס סיקרט, בננה ריפאבליק, גאפ וריבוק.

מתפרות החברה נמצאות בישראל, ירדן, מצרים ובארצות הברית. היא מפעילה ספקי משנה בסין ובקמבודיה.

בעבר החזיקה בחברת בת בשם **אלבה-רפואה**, אשר מייצרת מוצרי טקסטיל רפואיים (חליפות חדרי ניתוח, בדים עמידים בלחץ, תחבושות סטריליות), אולם פעילות זו נמכרה לחברה אחרת.

בשנת 2009 החלה החברה לשווק מוצרים תחת מותג פרטי שיצרה: **Tfr**. במקביל, פתחה החברה בשנה זאת לראשונה שלוש חנויות-מפעל: במשגב, במתחם בו מרוכזת מרבית פעילות החברה, בכפר סבא ובראשון לציון. בשלהי אותה שנה הודיע עדי ליבנה, מי שהיה מנהלה הכללי של החברה באותה עת, על עזיבתו את החברה. זמן קצר לאחר מכן נכנסה החברה לקשיי נזילות כספיים שהעלו חשש לפשיטת רגל שלה. משבר זה הסתיים בעקבות מהלך תמיכה של בעלי המניות במימון פעילות החברה.

### מסחר בבורסה

בשנת 1997, ביצעה החברה הנפקה ראשונה לציבור ומנייתה החלה להיסחר ב־NYSE. בשנת 2005 נרשמה החברה למסחר במקביל גם בבורסה לניירות ערך בתל אביב. בשנת 2006 ביצעה הנפקה בבורסה בתל אביב. בדצמבר 2008, עקב אי עמידתה בדרישת סף של שווי שוק של לפחות 25 מיליון דולר, נמחקה מניית החברה מהנאסד"ק.

קישורים חיצוניים
----------------

* אתר האינטרנט הרשמי של תפרון (באנגלית)
* תפרון בע"מ, באתר הבורסה לניירות ערך בתל אביב
* תפרון בע"מ, באתר "מאיה"

* תפרון, באתר Crunchbase (באנגלית)
* סמי פרץ, המשקיעים איבדו את התחתונים, באתר הארץ, 14 באוגוסט 2008
* חזי שטרנליכט, זה טוב: רווחי אסם גדלו ב-11.2% ל-47.2 מיליון שקל, באתר ביזפורטל‏, 27 בנובמבר 2005
* אביב פרנקל, תופתעו לגלות מי מייצר את הגלבייה הכי נחשבת בכוויית, באתר חדשות 13, 20 באפריל 2010
* גיל קליאן, הסוד של ויקטוריה הפך לסוד של תפרון: עברה לרווח ברבעון הרביעי, באתר כלכליסט, 23 במרץ 2015
* אתר למנויים בלבד ערן עזרן, אחרי הפסד של 60 מיליון שקל ב–7 שנים משפחת ליברמן ממשיכה להאמין בתפרון, באתר TheMarker‏, 5 במרץ 2018

* מידע עסקי על חברת תפרון באתרים Yahoo! Finance • MarketWatch • CNN Money • Bloomberg Business (באנגלית)
* תפרון, בגוגל פיננסים

* תפרון, באתר Crunchbase (באנגלית)

הערות שוליים
------------

1. 1 2 3 4 5  תפרון בע"מ: נתונים כספיים באתר מאי"ה.
2. 1 2 3 4  דוח תקופתי ושנתי לשנת 2008, עמ' 6–7, באתר מאי"ה של הבורסה לניירות ערך
3. ↑  דוח תקופתי ושנתי לשנת 2015, עמוד 32, באתר מאי"ה של הבורסה לניירות ערך
4. ↑  **מכון אלי הורביץ לניהול** - תחרות אירוע אסטרטגי 2007
5. ↑  אמיר אייזנברג, ‏הנפקת תפרון תכלול גם הצעת מכר של מאקפל בהיקף של 25 מיליון דולר, באתר גלובס, 23 ביולי 1997
6. ↑  אסף רותם‏, תפרון נרשמת למסחר בבורסה בתל אביב, באתר וואלה!‏, 25 בספטמבר 2005; במקור, מאמר מ"הארץ"
**מבּנְדאזוֹל** או בכינויה הנפוץ **ורמוקס** (**Mebendazole** או ***MBZ***, כתיב כימי: **C16H13N3O3**‏) היא תרופה נפוצה לטיפול במגוון רחב של תולעים טפיליות במעיים. טווח הפעולה של התרופה כולל תולעים נימיות שונות, דוגמת: תולעי סיכה (*Enterobius vermicularis*), תולעי שוט (*Trichuris trichiura*), תולעי קרס (*Ancylostoma duodenale*, ‏*Necator americanus*) וכן תולעים טבעתיות ושרשורים.

לצד היתרון בטווח הפעולה הרחב של התרופה, יש לה יתרון נוסף - עבור האדם החולה, יש לה רעילות נמוכה ביותר. חסרונה של התרופה הוא באיטיות פעולתה - החולה עשוי למצוא תולעים חיות בצואתו ולחוש בסימפטומים אחרים של זיהום התולעים במהלך ימים אחדים אחרי סיום נטילת התרופה. חולה שאינו מודרך כהלכה עשוי לחשוב, שהתרופה לא מצליחה לסייע לו. חיסרון נוסף הוא שהתרופה אינה פוגעת בביצי מרבית מיני התולעים ועל כן, כעבור שבוע מנטילתה המקורית, יש להשתמש בה שוב, כנגד התולעים, שזה עתה בקעו מן הביצים.

התרופה נלקחת בבליעה, כטבליה או כתמיסה. היא נלקחת, תחילה, במהלך יום אחד או במהלך שלושה ימים ולאחר הפסקה של שבוע, במהלך יום נוסף. התרופה פועלת לשיתוק ולהרג התולעים הנמצאות לאורך מערכת העיכול, על ידי הפרעה ביצירת חלבון, הדרוש לשרירי התולעים. פעולה זו הורגת את התולעים במהלך מספר ימים ו**לא** מיד עם נטילת התרופה. 

לתרופה יש רעילות נמוכה מאוד עבור האדם, מכיוון שרק חלק קטן ממנה נספג מן המעי אל מחזור הדם. במרבית מיני התולעים, התרופה גם אינה חודרת לביצים ולכן יש להשתמש בה פעמיים. בפעם הראשונה נגד התולעים שכבר בקעו מן הביצים וכעבור שבוע, נגד אלו החדשות שבקעו.

התרופה שייכת למשפחת הבנזימידאזול. מבנדאזול הוצגה לראשונה על ידי "Janssen Pharmaceutica" בתחילת שנות ה-80 כאנלוגיה לתרופה קודמת בשם "ת'יאבנדאזול" אשר ביחס אליה הרעילות נמוכה באופן משמעותי.

תרופה זו נכנסה לרשימת התרופות החיוניות של ארגון הבריאות העולמי.

קישורים חיצוניים
----------------

ויקישיתוף מדיה וקבצים בנושא **מבנדאזול** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**דביר שרייבר** (נולד בח' באייר תשל"ג - 10 במאי 1973) הוא מחזאי, במאי יוצר תיאטרון ובעל טור ישראלי.

ביוגרפיה
--------

נולד וגדל בנתניה. למד בישיבת בני עקיבא בנתניה ולאחר מכן בישיבת ההסדר במעלות. שירת בצבא כלוחם בחיל התותחנים. נשוי לסיגלית ואב לחמישה. החל משנת 1998 מתגורר בבית שמש.

### בתחום התיאטרון

בין השנים 1997–2000 למד משחק ותיאטרון בבית הספר לתקשורת מעלה. ראש המגמה היה שולי רנד.

בשנת 2000 היה בין מקימי תיאטרון תאיר שפעל עד שנת 2012. במסגרת התיאטרון שיחק בהצגות רבות, ביניהן: בדרך למעלה, מחכים לכבודו, טופל'ה טוטוריטו, יודפת ועוד. כתב וביים מספר הצגות לתיאטרון תאיר, ביניהן: חבר מרחוב אחר, בעקבות המנורה האבודה, היתקלות ועוד.

בהפקה עצמאית כתב וביים את המחזמר "אביהם של ישראל" על הרב מרדכי אליהו.

כתב מספר הצגות לתיאטרון אספקלריא, ביניהן: סוף הדרך, ארבעה אבות, מעורבות, יוצא מן הכלל ועוד. כמו כן כתב מחזות נוספים לתיאטראות קטנים (פרינג').

בשנת 2012 הקים עם ישי מאיר ואייל ניידורף את תיאטרון מפתח הלב, המתמחה בהצגות ילדים.

ב-2017 העלה יחד עם ד"ר עליזה בלוך (כיום ראש עיריית בית שמש) את המופע "לבנות את הגשר הזה" על פי ספר באותו שם שבלוך כתבה על חוויותיה כמנהלת בית הספר ברנקו וייס בית שמש.

### בתחום העיתונות

החל את דרכו העיתונאית ככתב נוער בביטאון בני עקיבא "זרעים", בעריכתו ובהדרכתו של אורי אורבך. כתב גם כמה כתבות בעיתון "נקודה".

בין השנים 1997 ל-2001 עבד ככתב חדשות במקומון "תמורה" בבית שמש. בשנת 2001 החל לעבוד ככתב מגזין וכעורך חדשות במקור ראשון.

מ-2002 ועד 2018 כתב בעיתון "נשים" טור הומוריסטי קבוע שעסק בזוגיות ומשפחה.

בין השנים 2008 ל-2012 כתב לסירוגין גם טור במוסף דיוקן.

בשנת 2016 החל לכתוב טור במוסף אתנחתא של בשבע, שהחליף את הטור הוותיק של אבי סגל שפרש. בשנת 2020 הפסיק למשך כשנה וחצי, ולאחר מכן חזר לכתוב.

החל משנת 2019 מכהן כמנהל תחום תוכן וקריאייטיב במשרד הפרסום "פאסי.קראוס".

קישורים חיצוניים
----------------

ויקישיתוף מדיה וקבצים בנושא **דביר שרייבר** בוויקישיתוף
* טוריו בעיתון בשבע, הובא באתר ערוץ 7.
* מקצת מטוריו במוסף דיוקן ובמגזין נשים מבית מקור ראשון, הובא באתר מחלקה ראשונה
* דביר שרייבר, ‏גבר מחפש עצמאות: דביר שרייבר בטור אישי, באתר ‏מאקו‏, 24 באפריל 2017
* ראיון בכיפתרבות עם דביר שרייבר, אתר כיפה
* מהירחון לשבועון - יש מחליף לאבי סגל, באתר ערוץ 7.
* מי יחליף את אבי סגל בעיתון 'בשבע'?, באתר כיפה

הערות שוליים
------------

1. ↑  שלושה בטיפול אחד - ביקורת תיאטרון, באתר ערוץ 7

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011253640205171
* VIAF: 2237165396155921520008
* WorldCat (עם VIAF): 2237165396155921520008

 |
אין תמונה חופשיתאין תמונה חופשית
**דוד לבהרי** (24 בספטמבר 1935 – 20 בינואר 2023) היה פרופסור לכלכלה באוניברסיטה העברית ומומחה בינלאומי בתחום תיאוריה של צמיחה כלכלית באמצעות מודלים מתמטיים, וכלכלה בתנאי אי ודאות.
פרופסור לבהרי שימש כדירקטור בחברות ציבוריות רבות וכיועץ כלכלי לבנימין נתניהו בכהונתו הראשונה כראש הממשלה.

ביוגרפיה
--------

נולד ב-1935 בישראל, אז עדיין פלשתינה, את ילדותו העביר ברעננה. בן לדינה וצבי לבהרי. שירת בחיל השריון (1953-1955) ולחם במבצע קדש.
בשנים 1961–1955, למד תואר ראשון ושני באוניברסיטה העברית בהנחיית ניסן לויתן.

בשנת 1964 פרסם את עבודת הדוקטורט שלו "Essays In Economic Growth" בהנחיית Robert Solow ו-Paul Samuelson באוניברסיטת MIT.

בשובו לארץ נמנה עם הצוות שהקים את החוג לכלכלה באוניברסיטת תל אביב. בשנת 1973 מונה לפרופסור מן המניין ב-אוניברסיטה העברית. שימש ראש החוג לכלכלה בין השנים 1978–1975. היה ראש המכון למחקר כלכלי בישראל ע"ש פאלק בשנים 1993–1984 ועבד רבות גם במרכז שלם.

במשך השנים היה פרופסור אורח באוניברסיטאות מובילות בארצות הברית, ובהן דארטמות' קולג', אוניברסיטת שיקגו, אוניברסיטת אילינוי באורבנה-שמפיין, אוניברסיטת סטנפורד, MIT ועוד.
יו״ר דירקטוריון של חברת הגמל לעובדי האוניברסיטה העברית בשנים 2004-2011 וחבר בוועדת ההשקעות שנים רבות עד מותו.
כמו כן שירת בוועדה המייעצת של בנק ישראל.

פרופסור לבהרי היה מן הכלכלנים שהתחנכו על התאוריות של דן פטינקין, והיה מחויב לחלוטין לכלכלה חופשית. בעשרים שנותיו האחרונות התבלט כמתנגד אקטיבי לקרטליזציה.

במקביל לעבודתו באוניברסיטה העברית הרצה גם במכללת נתניה, ובמרכז האקדמי רופין.

מעבר לעבודתו האקדמית, יזם את כפר עידוד, מסגרת המיועדת למבוגרים עם קשיי למידה, תפקוד והסתגלות. בתאריך 23 ביולי 2023 נקרא כפר עידוד על שמו.

כחובב כדורגל נלהב, שימש פרופ׳ לבהרי פרשן אורח בתוכניות שירים ושערים, וכדור בראש (יחד עם דן הורוביץ) בשנות ה-80, ותחילת שנות ה-90.

היה נשוי לרות אביבה שנפטרה ב-1987. נפטר ב-20 בינואר 2023 והותיר אחריו שני ילדים. בתו הצעירה היוותה עבורו את ההשראה להקמת כפר עידוד.

קישורים חיצוניים
----------------

* דוד לבהרי, שיטת עושי שוק באג"ח לא תועיל לתחרות ולצמיחה, באתר TheMarker‏, 29 באוגוסט 2004
* מדינה בהנשמה
* דורון שלו‏, פרופ' דוד לבהרי: משקי הבית ימשיכו לשלם עמלות יקרות, באתר וואלה!‏, 15 ביוני 2008
* נחמיה שטרסלר, מדוע הודח דוד לבהרי, באתר הארץ, 16 בינואר 2002
* דוד לבהרי, הקפיטליזם של מילטון פרידמן סייע לעניים, באתר TheMarker‏, 23 בנובמבר 2006
* דוד לבהרי, המחטף של הבנקים, באתר TheMarker‏, 16 בנובמבר 2006
* דוד לבהרי, בית המשפט העליון אינו מבין בכלכלה, באתר TheMarker‏, 9 באוקטובר 2006
* תצוגת מייסד אתר מורשת רעננה

 דוד לבהרי (1935-2023), דף שער בספרייה הלאומית

* סטלה קורין-ליבר, ‏"מס רווחי הון - דמגוגיה", באתר גלובס, 25 במאי 1999
* בחינת ריכוזיות במשק הישראלי (כנס - מ-1:28 והלאה)

הערות שוליים
------------

1. ↑  עמוד הבית, באתר כפר עידוד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477328705171
* ISNI: 0000 0004 0358 2325
* LCCN: no2013045932
* MGP: 202803
* VIAF: 300299027
* WorldCat: lccn-no2013045932

 |
**ישיבת כרמיאל** היא ישיבה המשתייכת לזרם הדתי לאומי הנמצאת בכרמיאל. התלמידים בישיבה בוחרים בין שני מסלולי לימוד: ישיבה גבוהה וישיבת הסדר. בראשות הישיבה, נכון ל-2023, עומד הרב יעקב ידיד.

ישיבת כרמיאל נוסדה באלול תשס"ג ואליה הצטרפו 20 תלמידים רווקים, ועוד קבוצה של כ-7 משפחות שהצטרפו לגרעין אורות כרמיאל.

בבית המדרש לומדים מעל חמישים בחורים ואברכים.

מטרת הישיבה
-----------

תפקידה של ישיבה על פי חזונה הוא "גידול אנשי תורה ואמונה, תלמידי חכמים, המלאים בדעת ובאהבה, ובעלי תחושת אחריות ושליחות". אלו "באים לידי ביטוי בלימוד בבית המדרש, וגם בשירות הצבאי המשולב במהלכו של הלימוד, ובחיי הקהילה בהמשך".

צוות הישיבה
-----------

בראשות הישיבה הרב יעקב ידיד העומד גם בראש הגרעין התורני בעיר. הרב ידיד למד בישיבת מרכז הרב ולאחר מכן שימש כר"מ בישיבת ההסדר באלון מורה שבשומרון ומשם יצא בשליחות רבו הרב אליקים לבנון להקים בכרמיאל את הישיבה. יחד עם הרב ידיד ישנו צוות ר"מים שהגיעו לכרמיאל מישיבת מרכז הרב, ישיבת הר המור וחלקם אף בוגרי הישיבה בכרמיאל.

ניהול הישיבה מבוצע על ידי חבר מועצת העיר לשעבר יאיר שטרן.

רבנים נוספים מחוץ לעיר מגיעים באופן תדיר ללמד בישיבה.

סדרי הלימוד
-----------

בישיבת כרמיאל לומדים כמסורת הישיבות, לימוד עיון בגמרא ממסכתות הש"ס הבבלי. על פי המלצת הגר"א שפירא, סדרי הערב כוללים לימוד במסכתות מסדר מועד.

השיעורים ניתנים מדי יום. תוכנית הלימודים בכרמיאל שמה דגש על לימודי אמונה ותנ"ך בחברותות המשלבות בוגרים וצעירים, ובשילוב דפי מקורות להרחבת הדעת, בכל נושאי האמונה והתנ"ך.

השרות הצבאי
-----------

הישיבה מוכרת כישיבת הסדר. התלמידים משרתים בין היתר כמ"כים, קציני חי"ר ומודיעין. הרבנים בישיבה מלווים את התלמידים תוך כדי שירותם הצבאי, ומבקרים במחנות הצבא, ואף הבחורים מגיעים לביקורים בישיבה.

קישורים חיצוניים
----------------

* אתר הישיבה גבוהה והסדר כרמי-אל
* ישיבת כרמיאל בגליונות כתב העת 'תבואות'
* סרט העשור לישיבה והגרעין בכרמיאל, סרטון בערוץ "אורות כרמיאל - הישיבה והגרעין", באתר יוטיוב (אורך: 10:35)
* ישי קרוב, "הגרעין התורני בכרמיאל - אין דבר יפה מזה", באתר ערוץ 7, 5 בפברואר 2013
* ציונות מודל המאה ה-21: השליחות של עמותת אורות כרמיאל, באתר זהר.נט, ‏3 במרץ 2019
הרב **יששכר גואלמן** (נולד בה'תש"ג, 1943) הוא ממייסדי מכון מרחבים ומחבר תורני. בעבר היה המפקח המרכז (מפמ"ר) ללימודי תנ"ך בחינוך הממלכתי דתי במשרד החינוך.

ביוגרפיה
--------

יששכר גואלמן הוא בנו של אלעזר גואלמן, שהיה מזכ"ל הסתדרות הפועל המזרחי וחבר המפד"ל, ונכדו של הרב גדליה גואלמן, שד"ר של ישיבת לומז'ה, ומתלמידי הרב אברהם יצחק הכהן קוק.

למד בישיבת כרם ביבנה, ובחורף תשכ"ה, לאחר סיום שירותו הצבאי במסגרת הישיבה, ולאחר התייעצות עם הרצי"ה קוק, עבר ללמוד בישיבת מרכז הרב. בשנת תשכ"ו (1966) זכה בפרס משרד הדתות לחיבורים תורניים.

משנת 1982 עד ראשית שנת 2011 כיהן כמפמ"ר ("מפקח מרכז" - מפקח ראשי) תנ"ך במשרד החינוך, אז הוחלף על ידי מירי שליסל.

ייסד את "מכון מרחבים" להכשרת מורים בסוף שנות ה-70 של המאה ה-20 יחד עם שני אברכים נוספים מישיבת מרכז הרב, הרב אריה שטרן והרב יגאל שפרן, בעידוד ראש הישיבה, הרב צבי יהודה הכהן קוק. שימש כמרצה במכון במשך עשרות שנים. כמו כן, לימד תנ"ך במדרשת הרובע, במכללת אורות ישראל ובישיבת נתיב מאיר.

ערך יחד עם חותנו הרב שלמה זלמן מן ההר והרב פרופ' יהודה איזנברג את הספר **דיני צבא ומלחמה** של הרב מן ההר, אשר זכה בפרס ירושלים לספרות תורנית בשנת תשל"ב. ספר נוסף של הרב מן ההר שערך, הוא הספר **מהר שלם**, המכיל עיונים בתנ"ך ובענייני מקדש. כמו כן, ערך את הספר "הקול קול יעקב" (הלכות תפילה), של הרב איסר קלונסקי.

הוציא שני כרכים של ספר שמות וספר במדבר אשר מותאם לתוכנית הלימודים בתנ"ך בבתי הספר הדתיים. ספר נוסף שחיבר הוא 'ערבי פסחים' בהוצאת משרד החינוך. כתב יחד עם הרב אלישע וישליצקי את החוברת 'סוגיית הקריאה לשלום במלחמה', חוברת לתלמיד. בשנת תשמ"ב הוציא את החוברת למורים 'מאי חנוכה'. כתב פרק מהספר 'מאורות תהלים', עיונים במזמורי תהלים מאת סֶגֶל ההוראה של מכללת אורות ישראל. מאמריו בתנ"ך מתפרסמים באתר תנ"ך על הפרק.

מתגורר בעיר העתיקה בירושלים, היה נשוי ליהודית (נפטרה בקיץ תשס"ב), בתו של הרב שלמה זלמן מן-ההר. לזוג שבעה ילדים. בתו, יעל אריאל, ניהלה את כפר הנוער "איילת השחר" במושב יונתן שבגולן. בנו, הרב יאיר הוא מייסד ישיבת "תפארת שלמה" ברמלה והעומד בראשה. בן נוסף, הרב יהושע, הוא ר"מ בישיבת עטרת נחמיה בתל אביב. בנו הרב יהונתן ר"מ בישיבת לנתיבות ישראל בעיר העתיקה ירושלים. בתו יפעת, נשואה לרב מיכאל אדרעי, ראש כולל ההלכה בישיבת הר עציון ורב היישוב כפר מימון. גיסיו הם הרב חיים שטיינר, הרב עמיאל שטרנברג, שייקה שפירא והרב חיים מן ההר.

קישורים חיצוניים
----------------

* יששכר גואלמן, דף שער בספרייה הלאומית

* שיעורי הרב יששכר גואלמן באתר ישיבה
* שיעורי הרב יששכר גואלמן במדרשת הרובע
* מאמריו באתר רמב"יש
* שיעורו של הרב יששכר גואלמן בקורס: "נביאים אחרונים ודרכי הוראתם", אתר יוטיוב
* מידע על יששכר גואלמן בקטלוג הספרייה הלאומית
* ביוגרפיה קצרה על משפחתו, אתר לע"נ הרב שלמה זלמן מן ההר

הערות שוליים
------------

1. ↑  משמיע ישועה, תולדות חייו של הרצי"ה קוק, שמחה רז, עמ' 407
2. ↑  משמיע ישועה, תולדות חייו של הרצי"ה קוק, שמחה רז, עמ' 111
3. ↑  תלמידי ישיבה מצטינים זכו בפרסים, הצופה, 3 באפריל 1966.
4. ↑  מפמ"ר חדשה ללימודי תנ"ך בחינוך הדתי
5. ↑  משמיע ישועה, תולדות חייו של הרצי"ה קוק, שמחה רז, עמ' 561
6. ↑  בדרכי הרב, באתר ערוץ 7
7. ↑  אתר תנ"ך על הפרק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296919305171
* ISNI: 0000 0000 7105 5894
* LCCN: nr94033197
* VIAF: 14654519
* WorldCat: lccn-nr94033197

 |